Stambiauogė spanguolė

Stambiauogė spanguolė (Vaccinium macrocarpon) – erikinių (Ericaceae) šeimos uogakrūmių rūšis. Savaime auga Šiaurės Amerikoje (rytų Kanadoje, rytų JAV, pietuose arealas siekia Šiaurės Karoliną). Įveista Europoje.

Stiebas šliaužiojantis, 0,4–1,5 m ilgio. Lapai elipsiški, kieti. Žiedai 2–3 cm ilgio, šviesiai rausvi. Vaisius – 1–2 cm skersmens raudona uoga.

Lietuvoje stambiauogė spanguolė įveista 1965 m. Gerai auga drėgnuose, rūgščiuose, nederlinguose durpiniuose dirvožemiuose.

 Šaltiniai 

Kategorija:Erikiniai
Kategorija:Uogos